D`Innärschdat, wo am lingä, nördlichä Ufär vu dä Themse liit, beschtaat us zwei Chern: Dä City of Westminster und dä äigäntlichä City of London, in derä s`wirschaftlichi Härz vu London, ja ganz Grossbrittaniä schlat. Im Finanzzäntrum drängät sich d`Gebeude vu dä Börsä, dä Bank vu Ängland, dä Versichärigä und vu andärä grossä Untärnähmä uf ängschtäm Ruum zämmä. Än dunklä Azug us finschtäm änglischäm Tuech, däzuä dä Schirm und d`Melonä  als unentbehrlichi Accesoires- s`Outfit vu ämänä Gschäftsma in dä Londoner City. Werähnd d`City of London nahezuä gschlossä bout isch, sind i dä City of Westminster grossi Parks i di beboutä Areal iggschreut. Diä Parks pregät s`Bild vu ärä Wältschdat im Grüänä. Kulturell gseh isch London abär ebä so sehänswert. Zum Bispiil d`Tower Bridge mit dä zwäi Zwillingstürm, wo 1894 eröffnät wordä isch, dä Gartä Kent, dä Gartä vu Ängland, dä Picadilly Circus, äinä vu dä läbhaftischtä Plätz Londons. Und d`St. Pauls  Cathedral. D`Kupplä vu derä Chilä ragt 111 m i d`Höchi, diä imposantischti Chilä vu ganz London.